open-index/open-wikipedia-markdown huggingface dataset:
Gemeen Winzendörp

**Winzendörp** () is en Gemeen in de Samtgemeen Hullnst in’n Landkreis Horborg in Neddersassen mit . To de Gemeen Winzendörp höört blangen Winzendörp sülvs ok de Öörd Dierstörp, Klauenborg, Wennersdörp un Dierstörp-Heid mit to.

## Geografie

De Navergemenen sünd Appel un Vosshusen in’n Noorden, Bookholt in’n Oosten, Dreest in’n Süden, Kakenstörp in’n Süüdwesten un Hullnst in’n Westen.

## Historie

De Gemeen Winzendörp is in de Midd von dat 19. Johrhunnert grünnt worrn, as de Dörper Winzendörp, Wennersdörp un Dierstörp to een Gemeen tohoopleggt worrn sünd. De dree Dörper hebbt to disse Tied ok tohoop een Schoolgemeen billt.

### Inwahnertall

## Politik

### Gemeenraad

;Liddmaten:
* 2011:
*: SPD: Gunda Rohde, Ingo Schwarz
*: Gröne: Susanne Dierks, Christiane Melbeck, Manfred Thiel
*: WG: Stephan Aldag, Heiner Bartels, Manfred Cohrs, Bernd Oelkers, Marina Stöver, Uwe Wiechern
* 2016:
*: SPD: Gunda Rohde, Ingo Schwarz
*: Gröne: Monika Lüskow, Christiane Melbeck, Manfred Thiel
*: WG: Stephan Aldag, Imke Bansemer, Heiner Bartels, Manfred Cohrs, Rainer Haase, Bernd Oelkers

### Börgermeesters

### Wapen un Flagg

Dat Wapen von de Gemeen wiest vörn op roden Grund twee sülvern Ploogscharen un achtern op sülvern Grund en swarten Propeller.

De Propeller steiht as Symbol för den Flegerbo in dat Wark Winzendörp un de Ploogscharen för de Bueree.

## Literatur

* Nils Kagel: *Chronik der Gemeinde Wenzendorf.* Verlag Förderverein des Freilichtmuseums Kiekeberg 2010, ISBN 978-3-935096-31-7

## Footnoten



## Weblenken

* Websteed von de Gemeen (hoochdüütsch)
Ossi Eckmüller

**Oskar "Ossi" Eckmüller** (* 21. Januar 1930 in Schöllnach; † 31. Dezember 1992 in Hausham) weer en bayerischen Volksschauspeler un Speelbaas.

## Leven un Wark
Eckmüller hett to Anfang vun de 1950er Johren en Utbilln as Discher maakt. In de tweeten Hälft vun de 1950er hett he eerste Insichten in de Schauspeleree wunnen, as he an’t Tegernseer Volkstheater speelt hett. En breed Publikum kennt em dör tallrieke Optreden in’t bayerische Feernsehn, ünner annern in *[[Der Komödienstadel]]*. Blangento weer he ok as Singer un as Theaterspeelbaas  ünnerwegens.

## Filmografie (Utwahl)

## Weblenken
*
Martha-Müller-Grählert-Pries

De **Martha-Müller-Grählert-Pries** warrt elk Johr in’n Rahmen von dat Shantychordrepen in dat Oostseebad Zingst vergeven. De Pries warrt von dat Seebad Zingst un de Kur- un Touristik GmbH utgeven an Lüüd, de dat Arv von de Schrieversche Martha Müller-Grählert wohrt un sik för plattdüütsche un noorddüütsche Kultur insetten doot. He is 1999 dat eerste Maal vergeven worrn.

## Winners

* Horst Köbbert
* Renate Herrmann-Winter

* 2006: Jochen Renz
* 2007: 
* 2008: 
* 2009: Leif Tennemann
* 2010: Dieter Karow
* 2011: 
* 2012: Hans Arlt
* 2013: 
* 2014: 
* 2015: Rainer Schobeß
Knockando (Brenneree)

**Knockando** [ˌknɔkanˈduˑ], gäälsch Cnoc-an-dubh *Swart Hövel*, is en Whisky-Brenneree in Knockando, Morayshire, Schottland. De Destille höört to’n Spirituosenkunzern Diageo (fröher: United Distillers). De Whisky is Deel vun de Classic-Malts-Reeg, de vun den Kunzern rutgeven warrt.

## Historie
De Brenneree Knockando is 1898 vun Ian Thomson an’t Över vun den Stroom Spey grünnt worrn, to de Tiet as vele Brennereen entstahn sünd. De Naklapp weer, dat toveel Whisky produzeert weer un de Industrie dorachter kort later in de Knee gahn is. So keem dat, dat ok Knockando bedrapen weer: De Brenneree weer vun 1900 bit 1904 dicht maakt un is denn to en bannig sieten Pries vun jüst mol 3.500 Pund Sterling an *W & A Gilbey Ltd.* verköfft worrn. 1952 weer de Destille vun *Justerini & Brooks* övernahmen. De Tall vun de Brennblasen is 1969 op veer Stück verdubbelt worrn. 1975 is se in den Besitt vun *IDV/Grand Metropolitan* övergahn. Vundaag höört se Diageo.

## Produkschoon

Wegen ehr Laag höört de Destille Knockando to dat schottische Whiskyrebeet Speyside. Dat Water för de Produkschoon stammt ut den Cardnach Spring. Brennt warrt in twee *wash stills* un twee *spirit stills*. En groten Deel vun den Whisky warrt versneden un is en wichtigen Bestanddeel vun den Blended Whisky *J&B*. De 12-johrige Single Malt vun Knockando höört siet 2005 Deel to de Classic Malts ut dat Marketing-Programm vun Diageo.

## Kiek ok
* List vun de schottischen Brennereen

## Borns
* Valeria Camaschella (Rutgeversche): *Whisky. Edle Destillate für Genießer und Kenner*. Kaiser, Klagenfurt 2007, ISBN 978-3-7043-1426-0.
* Knockando - Die Distillerie. Malts.com, afropen an’n 2. Dezember 2013

## Weblenken
White Buffalo

**White Buffalo** (*Witt Büffel*; * 1862; † Juni 1929) weer en Hööftling vun de Cheyenne. In de United States Army reck he den Rang vun en Sergeant.
Rufus Sewell

**Rufus Frederick Sewell** (* 29. Oktober 1967 in Twickenham, Greater London, England) is en britischen Schauspeler. 

## Leven un Wark
Rufus Sewell hett sien Utbilln as Schauspeler an de Central School of Speech and Drama in London afslaten. An’t Theater füng he 1992 mit dat Stück *Making It Better*. För sien Rull is he dat glieke Johr bi de *Critics’ Circle Theatre Awards* vun London as *Best Becomer* uttekent worrn. Sien Rull in Tom Stoppard sien Theaterstück *Arcadia* hett em sien eerste Nomineren för en Olivier Award inbröcht. He hett ok an’n Broadway speelt, un kreeg dor för sien Rull in *Translations* den *Broadway Theater World Award*.

In’t Kino weer he 1991 to’n eersten mol to sehn in Don Boyd sien Film *Twenty-One*. Tokiekers un Kritikers künn he 1994 as *Will Ladislaw* in de Feernsehminireeg *Middlemarch* vun de BBC övertügen. In de Johren dorna speel he tallrieke Rullen in britische Feernsehprodukschonen un Verfilmen vun histoorsche Themen. Veel Spood harr he to’n Bispeel mit sien Dorstellen vun Charles II. as ok mit de Rull *Petruchio* in en moderne Neefaten vun *[[The Taming of the Shrew]]* (dt.: *Der Widerspenstigen Zähmung*) vun William Shakespeare. Sewell hett mit bekannte Speelbasen as John Schlesinger, Kenneth Branagh un Michael Apted arbeit. To sien bedüdensten Filmwarken tellt ünner annern de Science-Fiction-Film *Dark City* (1998), *Bless the Child* oder ok (2000), *A Knight’s Tale* (2001). 

Blangen de Filmarbeit steiht Rufus Sewell wieter ok regelmatig op de Bühne. 2006 hett he in London in Tom Stoppard sien Musiktheater *Rock’n’Roll* övertüügt un hett för sien Dorstellen mehrere Priesen wunnen. 

Sewell weer vun 2004 bit 2006 in tweete Eh mit Amy Gardner verheiraat, mit de he en Söhn hett.

## Filmografie (Utwahl)

## Utteken
Sewell hett för sien Filmwark bit hüüt (September 2015) noch keen Filmpriesen wunnen, man he weer veer mol nomineert.

## Weblenken
*
Bahnhoff Bargst

De **Bahnhoff Bargst** is en Bahnhoff mit een Gleis in dat Dörp Bargst. De Bahnhoff liggt an de Bahnlien Bremerhoben–Buxthu un höört to’n HVV.

He liggt in’n Süden von dat Dörp an de *Poststraat* (K&nbsp;64).

## Historie

1902 is de Bahnlien Bremervöör–Bookholt boot worrn, de in Bremervöör an de Bahnlien Bremerhoben–Stood anslaten hett. To de Tied is ok de Bahnhoff Bargst inricht worrn. De Personenverkehr twüschen Bremervöör un Bookholt is to’n 26. Mai 1968 instellt worrn. Dat hett denn en ganze Tied in Bargst keen Personenverkehr mehr geven.

Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Vörher sünd se von Bremerhoben na Stood föhrt. Nu kunnen se von Bremerhoben över Buxthu direkt na Neegraven (mit Ansluss an de Lien S&nbsp;3 von de S-Bahn Hamborg) föhren. Nadem de Lien S&nbsp;3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S&nbsp;3) weer nu Buxthu.

De Afkörten in dat Bahnamtliche Betriebsstellenverzeichnis is ABAT un de Internatschonale Bahnhoffsnummer 612868.

De Bahnhoff hett een Bahnstieg, dat is en Siedenbahnstieg op de Noordsied. De Park&Ride-Anlaag hett 22 Parkplätz för Autos un de Bike&Ride-Stellplatz 30 Plätz för Fohrrääd.

## Personenverkehr

## Footnoten
Bahnhoff Heesdörp

De **Bahnhoff Heesdörp** is en Bahnhoff bi dat Dörp Heesdörp. De Bahnhoff liggt an de Bahnlienen Bremerhoben–Buxthu un Bremerhoben–Stood. Ok de Museumsbahn von’n Moorexpress, de twüschen Stood un Bremen föhrt, höllt in Heesdörp. De Moorexpress föhrt blots veer Maal an’n Dag an Wekenennen un Fierdaag.

De Bahnhoff liggt in’n Noorden von Heesdörp an de *Horner Straat*.

## Historie

1898 is de Bahnlien Bremerhoben–Stood boot worrn. To de Tied is ok de Bahnhoff Heesdörp inricht worrn. Tosätzlich is 1902 de Bahnlien Bremervöör–Bookholt anleggt worrn, de in Bremervöör an de Bahnlien Bremerhoben–Stood anslaten weer. De Lien von Bremervöör na Bookholt is to’n 26. Mai 1968 instellt worrn. Dat hett denn blots noch Verkehr von Bremerhoben na Stood geven.

Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Nu kunnen se von Bremerhoben över Buxthu direkt na Neegraven (mit Ansluss an de Lien S&nbsp;3 von de S-Bahn Hamborg) föhren. Nadem de Lien S&nbsp;3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S&nbsp;3) weer nu Buxthu.

1936 is in’t Horner Holt in’n Noorden von Heesdörp de Muna Heesdörp anleggt worrn. Na disse Militäranlaag gifft dat Siedengleis, dat in’n Bahnhoff Heesdörp aftwiegt. De beiden Lienen na Stood un na Buxthu loopt so bi een Kilometer in’n Oosten von’n Bahnhoff Heesdörp uteneen.

De Afkörten in dat Bahnamtliche Betriebsstellenverzeichnis is AHOF un de Internatschonale Bahnhoffsnummer 617818.

De Bahnhoff hett dree Gleise mit twee Middelbahnstiegen dor twüschen. Dat gifft keen Park&Ride-Anlaag för Autos, aver en Bike&Ride-Stellplatz mit 20 Plätz för Fohrrääd.

Dat Bahnhoffsgebüüd warrt siet 2005 ok as Atelier von Tetjus Tügel junior bruukt, den Söhn von Otto Tetjus Tügel.

## Personenverkehr

## Footnoten
List von de Wapen in’n Landkreis Rodenborg

Disse List wiest en Översicht över de Wapens in’n Landkreis Rodenborg in Neddersassen. Dat sünd Wapens von Landkreise, Samtgemenen, Gemenen un von Oortschoppen un Öörd, de en egen Wapen föhrt.
Warveldeerter

**Warveldeerter**, **Warveldeerten** oder **Warvelderen** (*Vertebrata*) sünd Deerter mit en Rüggenbeen. Düt Rüggenbeen besteiht ut allerhand Warvels, de an’nanner sitten doot. Vundeswegen heet de Deerter Warveldeerter. Anners konnen se woll ok *Rüggenbeendeerter* heten. 

To de Warveldeerter weert fief grote Gruppen vun Deerter tellt: Söögdeerter, Vagels, Reptilien, Amphibien un Fische (Knaken- un Gnubbelfische), as ollerhaftige Vertreders kaamt dor denn noch de Rundmuuldeerter to.

Dat gifft en ganze Reeg vun Wetenschopslüde, de meent, vundagen schöllt wi nich mehr vun Warveldeerter snacken, man beter vun **Schädeldeerter** (*Craniota*). Dat liggt dor an, datt Sliemaale keen Rüggenbeen hefft, man en Chorda dorsalis. Just so sütt dat mit de Seekatten ut, de to de Gnubbelfische tohören doot, un ok mit en poor bannig ollerhaftige Knakenfische, as de Quasten-Finnfisch. Man en gnubbelig Koppskelett (bi Negenogen un Sliemaale), oder en Schädel ut Knaken oder Gnubbels gifft dat bi all Warvelderter un höört dor to de Grundmusters vun de Gruppe mit. 
## Literatur
* W. Westheide, R. Rieger: *Spezielle Zoologie. Teil 2: Wirbel- oder Schädeltiere.* Spektrum Akademischer Verlag, 2003, ISBN 3-8274-0900-4.
* G. Mickoleit: *Phylogenetische Systematik der Wirbeltiere.* Verlag Dr. Friedrich Pfeil, 2004.
* Joseph S. Nelson: *Fishes of the World.* John Wiley & Sons, 2006, ISBN 0-471-25031-7.
## Weblinks

* 
* Genome 10K Project (englisch). Eine Sammlung genetischer Codes von 10.000 Wirbeltierarten, etwa ein Genom für jede Gattung
Blaue Aante

De **Blaue Aante** (*Hymenolaimus malacorhynchos*) is en Vagel ut de Familie vun de Aantenvagels. De meisten Forschers rekent ehr to de Halfgöse to, man dat gifft ok Wetenschopslüde, de meent, se weer ehrder to de Swemmaanten to to reken. Se ist tohuse in Neeseeland un steiht up de Rode List vun de Aarden, de in Gefohr sünd, ut to starven. 

## Kennteken
Hier hannelt sik dat um de eenzigste Aante mit en leigrau Fedderkleed bi. Dat Lief is bit to 53 cm lang. Wegen deit se 775 bit 900 g.

## Wie se leven deit
Tomeist fritt düsse Standvagel Larven vun Insekten (as vun Muggen, Steenflegen un Eendagflegen). Se spöört de up bi dat Dükern unner Water. Man ok boven up dat Water snabbelt se rüm un grunnelt ok up’n Grund. Mit de scharpen Ränner vun ehren Snavel kann se ok Algen vun Steen un Felsblöcke schrapen. 

## Wo se vörkamen deit
De laue Aante leevt in Neeseeland in kulle, helle Beken, wo dat Water gau strömen deit un man wenig annere Vagels vörkaamt. 

## Weblenken
* Biller un Filme (Engelsch)
Hansebrügg

De **Hansebrügg** is en Brügg in Stood, de de Ooldstadt von Stood över den Borggraven un de Gleise von de Nedderelvbahn weg mit de Vörstadt in’n Süden verbinnen deit. De Brügg geiht över den Bahnhoff Stood weg.

Bevör de Brügg boot worrn is, güng de Verkehr dör de Bahnhoffstraat, denn mit en Bahnövergang över de Iesenbahn un an de Harsfeller Straat/Horbörger Straat ran. Besünners de Bahnövergang weer en Hinnernis för den Autoverkehr, de jümmer mehr tonehmen dee. Dorüm is in dat Johr 1980 de Hansebrügg boot worrn, so dat de Verkehr dörgahns lopen kann. De Opfohrt op de Brügg liggt in’n Oosten von de Bahnhoffstraat. De Brügg güng denn över den Borggraven na’n Westrand von’n Adolf-Ravelin, över de Straat *An’n Bahnhoff* un de Gleise weg un denn an de Horbörger Straat ran. De Brügg hett veer Fohrsporen un op beide Sieden en Weg för Radfohrers un Footgängers.

De ole Bahnövergang in de Bahnhoffstraat is trüggboot worrn. Autos kaamt dor nich mehr dör, för Footgängers gifft dat en Ünnerföhrung.

Ünner de Brügg is vondaag en Skaterpark anleggt.

## Weblenken
Bergschlösschen AG

De **Bergschlösschen AG** weer en Broeree in Stood.

Dat Ünnernehmen is 1890 grünnt worrn un harr en Grundkaptaal von 400.000 Mark. Von dat Kaptaal kemen 70.000 Mark von’n Fabrikant W. C. F. J. G. Busch, den Koopmann Robert Wiener, den Koopmann Robert Brumm (all dree ut Hamborg) un den Koopmann S. Hartogs in London. 120.000 Mark hett de Hambörger Boünnernehmer Zschernitz övernahmen. Zschernitz weer dat ok, de 1889 de Villa an de Bremervörer Schossee mit Buurhuus, Schüün un 8 Morgen Land köfft hett, op de denn de Broeree boot worrn is.

Baas von de Broeree is 1891 de Bromeester Gotthold Müller worrn. Nadem de Anlagen trech weren, kunn Anfang März 1892 anfungen warrn, Beer to broen. Verköfft worrn is dat eerste Beer in’n Mai 1892. De twee Beersoorten, de in de eerste Tied broot worrn sünd, weren *Bergschloß-Bräu* un *Doppel-Kronen-Bräu*.

As de Broeree in’n Eersten Weltkrieg nich mehr noog Gassen todeelt kregen hett, hebbt se anfungen, ok Marmelaad un annere Saken in de Fabrik hertostellen, üm ehr uttolasten. Dat güng bet 1920, as se dit Geschäft wedder opgeven müssen. Nu weer de Zucker ratschoneert.

1921 is dat Vermögen von de Broeree an de Bavaria-Broeree AG ut Altno verköfft un de Sellschop oplööst worrn. Op dat Gelänn von de Broeree weren denn de NOGA-Warken un siet 2001 de Seniorenresidenz Katharinenhoff.

Dat Pörtnerhuus, dat 1898 boot worrn is, is dat eenzige Gebüüd von de Broeree, dat nableven is. Dat is vondaag as Denkmaal schuult.

## Footnoten
Möhl an’t Schipperdoor

De **Möhl an’t Schipperdoor** is en Galeriehollanner-Windmöhl, de in Stood in de Schipperdoorsvörstadt steiht.

De eerste Koornmöhl vör dat Schipperdoor weer in dat 14. Johrhunnert en Buckmöhl. Disse Möhl stünn noch op de annere Sied von de Schipperdoorstraat. De Möhl is 1850 afreten worrn. De hüdige Möhl is 1856 boot worrn. Bi en Blitzslag 1877 is de bövere Deel tweigahn. As de Möhl wedder opboot worrn is, hebbt se den Ünnerbo ok een Etaasch höger boot. 1939 is een Flögelpoor afboot worrn un 1949 denn dat twete Poor un de Galerie.

Vondaag is de Stadt Stood Egendömer. 1993 is de Möhl as Forschungszentrum för de Arbeidsgemeenschoppen *[[Jugend forscht]]* an dat Vincent-Lübeck-Gymnasium utboot worrn. Dorbi hett de Möhl denn ok en ne’e Galerie un Flögels kregen. De Möhlentechnik is deelwies noch vörhannen, de Möhl hett aver keen Mahlwark.

## Footnoten



## Weblenken
Wüstenhöben

**Wüstenhöben** () is en Dörp in de Gemeen Töst (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Töst mit bi.

## Geografie

In’n Westen flütt de Heidenauer Au langs, de later in de Oost münnt. De Duhrner Möhlenbeek in’n Oosten münnt in de Eest. In’n Süüdwesten liggt dat Naturschuulrebed Groot Moor bi Wist.

De Naveröörd sünd Makensbrook in’n Noorden, Duhrn un Hääg in’n Noordoosten, Glüsen un Töst in’n Süüdoosten, Wist in’n Süden, Veloh in’n Süüdwesten, de Herwigshoff in’n Westen un Evsdörp un Avens in’n Noordwesten.

## Historie

To de öllsten Funnen ut dat Rebeed von Wüstenhöben höört en Gräverfeld von de Langobarden ut de Tied üm 200 n. Chr.

In’n Eersten Weltkrieg sünd veer Soldaten ut Wüstenhöben fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn.

De Oort is an’n 1. Juli 1972 as Deel von de Gemeen Töst mit de Gemeenreform in Neddersassen an de nu gröttere Gemeen Töst kamen.

### Inwahnertall

### Religion

Wüstenhöben is evangeelsch-luthersch präägt un höört to dat Kaspel von de Johannes-de-Döper-Kark in Töst.

För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Kultur

En Denkmaal för de Fullenen ut’n Eersten Weltkrieg steiht in Töst.

## Weertschop un Infrastruktur

An’n Noordrand von dat Dörp steiht de lütte Windpark Wüstenhöben mit dree Windrääd.

### Verkehr

Dör Wüstenhöben löppt de Kreisstraat 15, de in’n Noordwesten na Avens, Evsdörp un Holv geiht un in’n Süüdoosten na Töst an de Bundsstraat 75 ran. De B&nbsp;75 geiht von Töst ut denn in’n Süüdwesten na Lauenbrüch, Scheeßl un Rodenborg un in’n Noordoosten över Kakenstörp na Bookholt. En lüttjere Straat gifft dat ans noch von Wüstenhöben na Duhrn un dor an de Landsstraat 141 ran.

De nächste Autobahn is de Autobahn 1. De Opfohrt 46 Heidenau liggt so söss Kilometer in’n Noordwesten von Wüstenhöben an de K&nbsp;15.

De nächste Bahnhoff is so bi fiev Kilometer wied weg in’n Süüdoosten de Bahnhoff Töst an de Bahnlien Hamborg–Bremen. Von 1917 bet 1971 harr Wüstenhöben ok en lütten Bahnhoff an de Bahnlien Wilst–Töst.

### Scholen

De Kinner ut Wüstenhöben gaht na de Grundschool Töst (Standoort Dieckhofstraat) op School. Na de Grundschool gaht de Kinner normalerwies wieder in Töst na School, op de Hauptschool Töst, de Realschool Töst oder dat Gymnasium Töst.

## Literatur

* Willi Wegewitz: *Der langobardische Urnenfriedhof von Tostedt-Wüstenhöfen im Kreise Harburg.* Lax, 1944
* *Das Gräberfeld von Tostedt-Wüstenhöfen: zur Frage geschlechterspezifischer Bestattungsplätze.* 1992

## Footnoten
Quellen

**Quellen** () is en lütten Oort in de Gemeen Wist (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Wist mit bi.

## Geografie

In’n Süden von Quellen flütt de Oost langs.

De Naveröörd sünd Töst in’n Noordoosten, Knick in’n Oosten, Schillingsbossel un Otter in’n Süüdoosten, Depenbrook un Riepshoff in’n Süden, Dreehusen un Töst-Land in’n Süüdwesten un Wist in’n Noordwesten.

## Historie

De Hoff Quellen keem toeerst in dat 15. Johrhunnert in dat Schatt- un Tinsverteeknis von dat Förstendom Lümborg un üm 1550 in dat *Registrum Ecclesiae Verdensis* vör. De Naam schall von de Wöör *[[Queen (Veeh)|Queen]]* (för en jung Rind) un *Loh* (för Holt) kamen.

1834 hett de Familie Gerlach den Hoff övernahmen. Aktuellen Besitter is Heinz-Dietrich Rothschild, de von de Familie Gerlach afstammt. Rothschild hett 1975 anfungen, Limousin-Keih to tüchten un harr ok Swien un Schaap. De Hoff hett vondaag 120 Hektar Land, dorvon 40 Hektar Holt. Dat hett op’n Hoff bet 2015 en Café un en Hoffladen geven.

2005 hebbt Matthias Keßler un Corinna Dahl de Bueree pacht un hebbt den Hoff as Biohoff bedreven.

### Verwaltungsgeschicht

In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn.

### Inwahnertall

### Religion

Quellen is evangeelsch-luthersch präägt un höört to dat Kaspel von de Johannes-de-Döper-Kark in Töst.

För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Weertschop un Infrastruktur

### Verkehr

Quellen liggt an en Straat, de in’n Süden dör Depenbrook na Riepshoff geiht un in’n Noorden na Wist un Töst. Dör beide Öörd geiht de Bundsstraat 75, de in’n Süüdwesten na Lauenbrüch, Scheeßl un Rodenborg geiht un in’n Noordoosten över Kakenstörp na Bookholt.

De nächste Autobahn is de Autobahn 1. De Opfohrt 46 Heidenau liggt so ölven Kilometer in’n Noordwesten von Quellen.

De nächste Bahnhoff is so bi veer Kilometer wied weg in’n Noordoosten de Bahnhoff Töst an de Bahnlien Hamborg–Bremen. Disse Bahnlien löppt ok direkt an Quellen sülvs langs.

### Scholen

De Kinner ut Quellen gaht na de Grundschool Wist. Na de Grundschool gaht de Kinner normalerwies in Töst na School, op de Hauptschool Töst, de Realschool Töst oder dat Gymnasium Töst.

## Literatur

* Grete Matthies, Walter Bostelmann: *Wistedt, Quellen., Wümme. Geschichte und Geschichten.* Wist 1990

## Footnoten
Töst-Land

**Töst-Land** () is en Oort in de Gemeen Töst (Samtgemeen Töst) in’n Landkreis Horborg, Neddersassen.

## Geografie

Töst-Land liggt twüschen de Oost in’n Noorden un de Wümm in’n Süden. In’n Süden liggt ok dat Naturschuulrebeed Böver Wümmdaal.

De Naveröörd sünd Wist in’n Noorden, Quellen, Depenbrook un Riepshoff in’n Oosten, Dreehusen in’n Süüdoosten, Königsmoor in’n Süden, Wümm in’n Westen un Eversdörpermoor un Veloh in’n Noordwesten.

## Historie

Töst-Land is eerst in dat 20. Johrhunnert as Moorkolonie von Töst ut grünnt worrn. Dat enkelte Huus in’n Süüdwesten von Töst-Land hett dor al vörher stahn un höört ok vondaag noch to’n Oort Wümm in de Gemeen Wist. Dat Huus billt en Exklaav binnen dat Töster Rebeed.

### Religion

Töst-Land is evangeelsch-luthersch präägt un höört to dat Kaspel von de Johannes-de-Döper-Kark in Töst.

För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Weertschop un Infrastruktur

### Verkehr

De eenzige Straat ut Töst-Land weg löppt in’n Noorden twüschen Wümm un Wist an de Bundsstraat 75. De B&nbsp;75 geiht in’n Süüdwesten na Lauenbrüch, Scheeßl un Rodenborg un in’n Noordoosten över Kakenstörp na Bookholt.

De nächste Autobahn is de Autobahn 1. De Opfohrt 46 Heidenau liggt so 14 Kilometer in’n Noorden von Töst-Land.

De nächste Bahnhoff is so bi söven Kilometer wied weg in’n Noordoosten de Bahnhoff Töst an de Bahnlien Hamborg–Bremen.

### Scholen

De Kinner ut Töst-Land gaht na de Grundschool Wist. Na de Grundschool gaht de Kinner normalerwies in Töst na School, op de Hauptschool Töst, de Realschool Töst oder dat Gymnasium Töst.
Mürwik

**Mürwik** oder **Mörwig** is een Ortsdeel vun Flensborg und liggt togliek op de Halfinsel Angeln. De Naam Mürwik steiht för moorige Bucht.

Et is bekannt för de *Roode Slot* (Marineschoole) un de Regierung Dönitz, de lesten Riekregierung 1945 un dat Kraffahrbundesamt mit de Verkehrssünnerkartei. De hohe Mürwiker Watertoorn, de „Bluomenvaas“, steiht in de Volkspark in Fruerlund. De hoogste Barg vun Mürwik is met 55 m de Barg bi´n Ekenkrat. Mürwiks Zentrum is de Twedter Plack, nahbi liggt de Christuskark. In Mürwik leven över 14.000 Inwahner.

## Footnoten


## Weblenken
Antje Huber

**Antje Huber** borene Pust (* 23. Mai 1924 in Stettin; † 30. September 2015 in Essen) weer en düütsche Politikerin (SPD) un van 1976 bit 1982 Bundesministerin för Jöögd, Familie un Gesundheit.

## Biografie
### Utbillen un Berop
Huber wurr 1924 as Dochter vun en Volksschoollehrer in Pommern boren. Se is in Berlin upwussen un hett 1942 an dat Goethe-Lyzeum Lichterfelde-Ost hör Abitur maakt. Dornah hett se in journalistisch Utbillen maakt un weer af 1946 als Sportjournalistin in Berlin, later in Essen bi de Neue Rhein/Ruhr-Zeitung tätig. 1950 hett se hör Kolleeg Karl Huber heiraadt. Van 1961 bit 1962 studeer se an de Sozialakademie Dortmund Volks- un Bedrievswertschap, Soziologie, Arbeitsrecht, Arbeitswetenschap un Sozialpolitik un weer dornah bit 1969 as Studienleiterin tätig.

### Politik
1948 wurr se Liddmaat vun de SPD. Van November 1975 bit 1978 hörr se den SPD-Bundsvörstand un van Januar 1978 bit 1984 den Präsidium vun de SPD an.

Van 1969 bit 1987 weer se Liddmaat vun den Düütschen Bundsdag (Bundsdagswahlkreis Essen III). 

### Apenlich Ämter
Nah de Bundsdagswahl 1976 wurr se as Nahfolgerin vun Katharina Focke (SPD) an' 16. Dezember 1976 as Bundsminister för Jöögd, Familie un Gesundheit in de vun Bundskanzler Helmut Schmidt führt Bundsregeeren beropen. 

In hör Amtstiet full ünner annern de Inführen vun de dormals söss Maand düern Moderschapsurlaub bi gegeven Arbeitsplatzgarantie as ok de Regelung vun den  Unterhaltsvorschuss för Alleenuptreckende. 

Nahdem se all an' 7. April 1982 vun hör Amt torüchtreeden weer, is se to'n Anlaat vun de Kabinettsumbillen an' 28. April 1982 endgültig ut de Bundsregeeren utscheeden. 

### Dood
Nah en swoor Beenversehren leev Huber toletzt in en Essener Pleegheim, wo se in de Nacht to'n  30. September 2015 in dat Öller vun 91 Johren storven is.

### Ehrungen
* 1977 Golden Sportafteken
* 1980 Marie-Juchacz-Plakette vun de Arbeiterwohlfahrt 
* 1984 Bundsverdeenstkrüüz.

## Weblenken
* Bundsministerium för Familie, Senioren, Fruen un Jöögd

## Enkeld Nahwiesen
Riepshoff

**Riepshoff** () is en Oort in de Gemeen Otter (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Otter mit bi.

## Geografie

Riepshoff liggt twüschen de Oost in’n Noorden un de Wümm in’n Süden. In’n Süden liggt ok dat Naturschuulrebeed Böver Wümmdaal un in’n Süüdoosten de Otterbarg.

De Naveröörd sünd Quellen un Depenbrook in’n Noorden, Töst, Knick un Schillingsbossel in’n Noordoosten, Otter, Wümmgrund, Host un Schiel in’n Süüdoosten, Dreehusen un Königsmoor in’n Süüdwesten un Wümm, Töst-Land un Wist in’n Noordwesten.

## Historie

Dat öllste Gebüüd in Riepshoff is de Schaapstall von 1779, de 1983/1984 an sien hüdige Steed versett worrn is. De Stall is de eenzige Stännerbahlenbo ut ole Tieden, de in’n Landkreis Horborg noch nableven is.

De Honnigspieker von 1688 is 1953 afboot un in dat Butenmuseum an’n Kiekbarg wedder opboot wornr.

### Verwaltungsgeschicht

In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn.

De Oort is as Deel von de Gemeen Otter an’n 1. Juli 1972 mit de Gemeenreform in Neddersassen an de nu gröttere Gemeen Otter kamen.

### Inwahnertall

### Religion

Riepshoff is evangeelsch-luthersch präägt un höört to dat Kaspel von de Johannes-de-Döper-Kark in Töst.

För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Weertschop un Infrastruktur

### Verkehr

Von Riepshoff ut gifft dat lüttjere Straten na Wist in’n Noorden an de Bundsstraat 75, na Otter in’n Oosten an de Kreisstraat 41 un över Dreehusen na Königsmoor an de Kreisstraat 23. De B&nbsp;75 geiht in’n Süüdwesten na Lauenbrüch, Scheeßl un Rodenborg un in’n Noordoosten över Kakenstörp na Bookholt. Över Otter besteiht Ansluss an de B&nbsp;3, de so acht Kilometer in’n Oosten liggt un in’n Süden na Snevern un Soltau föhrt.

De nächste Autobahn is de Autobahn 1. De Opfohrt 46 Heidenau liggt so 13 Kilometer in’n Noordwesten von Riepshoff.

De nächste Bahnhoff is so bi fiev Kilometer wied weg in’n Noordoosten de Bahnhoff Töst an de Bahnlien Hamborg–Bremen.

### Scholen

De Kinner ut Riepshoff gaht na de Grundschool Wist. Na de Grundschool gaht de Kinner normalerwies in Töst na School, op de Hauptschool Töst, de Realschool Töst oder dat Gymnasium Töst.

## Footnoten



## Weblenken
Bahnhoff Örel

De **Bahnhoff Örel** is en Bahnhoff mit een Gleis bi dat Dörp Örel. De Bahnhoff liggt an de Bahnlien Bremerhoben–Buxthu.

De Bahnhoff liggt en beten mehr as een Kilometer in’n Noordwesten von Örel an de Kreisstraat 116. Nadem de Bahnhoff op free Feld anleggt worrn is, sünd in de Tied sietdem aver ok en Reeg Hüüs an’n Bahnhoff boot worrn.

## Historie

1898 is de Bahnlien Bremerhoben–Stood boot worrn. To de Tied is ok de Bahnhoff Örel inricht worrn.

Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Nu kunnen se von Bremerhoben över Buxthu direkt na Neegraven (mit Ansluss an de Lien S&nbsp;3 von de S-Bahn Hamborg) föhren. Nadem de Lien S&nbsp;3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S&nbsp;3) weer nu Buxthu.

De Afkörten in dat Bahnamtliche Betriebsstellenverzeichnis is AOE un de Internatschonale Bahnhoffsnummer 604794.

De Bahnhoff hett en Siedenbahnstieg an de Süüdsied. Dat gifft keen Park&Ride-Anlaag för Autos, aver en Bike&Ride-Stellplatz mit 10 Plätz för Fohrrääd.

## Personenverkehr

## Footnoten
Bargbeekaante

De **Bargbeekaante** oder **Stroomaante** (*Merganetta armata*) is en Vagel ut den Tribus *[[Merganettini]]*. In düssen Tribus höört se to dat Geslecht *Merganetta*. Hüdigendags jedenfalls gift dat keen annere Aart ut düt Geslecht. Forschers hefft sik dor noch over in de Plünnen, of düsse Aart ehrder to de Aanten (Swemmaanten) oder to de Halfgöse rekent weern mutt. In’n Momang sütt dat avers so ut, as weer se to de Halfgöse to tellen. 

## Kennteken
De Bargbeekaante is en beten grötter, as en Krecke. Dat Lief warrt 43 – 46 cm lang un wiggt 315-440 Gramm. Dat Lief hett Stroomlienenform un is slank. Dat Fedderkleed vun de utwussen Bargbeekaanten verscheelt sik bannig je na de Unneraard, to de se tohören doot. De Waart hett jummers en witten Kopp mit en swatten Ogenstriepen un en Striepen over den Kopp un en roden Snavel. De Aanten sünd wat lüttjer, hefft en dunkern Kopp un ok en roden Snavel. Se sünd tomeist bruun. 

## Wie se leven deit
De Bargbeekaante kann bannig goot swemmen un leevt vun warvellose Deerter, de in Bargbeeken vörkaamt, as Sniggen un Insektenlarven. De kriggt se tofaat, wenn se in dat bannig gaue Water dükern un grunneln deit. 

## Wo se vörkamen un wo se leven deit
De Bargbeekaante kummt vör in de Anden in Süüdamerika vun Kolumbien bit hen na den Süden vun Chile. Se hollt sik dor up in de Gemarken vun Bargbeeken un lüttje Ströme, de gau fleten doot. Bröden deit se in Kuhlen un Höhlen in en Hööchde vun 1.200 bit 4.500 Meter over NN, je mehr na Süden to, je leeger.

De Aart hett sess Unneraarden: 

* *Merganetta armata colombiana*: vun dat westliche Venezuela un dat nöördliche Kolumbien bit hen na zentral Equador. 
* *Merganetta armata leucogenis*: In’n Norden vun Peru.
* *Merganetta armata turneri*: In’n Süden vun Peru un in’n Norden vun Chile.  
* *Merganetta armata garleppi*: In’n Norden vun Bolivien.
* *Merganetta armata berlepschi*: In’n Süden vun Bolivien un in’n Noordwesten vun Argentinien. 
* *Merganetta armata armata*: In’n Westen vun Argentinien un in Chile. 

## Status
Dat is nich bekannt, wie veel vun düsse Bargbeekaanten dat hüdigendags gifft, man dat gifft Henwiese, dat de Tahl achterutlopen deit. Man vunwegen dat unbannig grote Rbeed, wo se in vörkamen deit, is nich antonehmen, datt düsse Aart in Gefohr is, ut to starven. Dorüm steiht se in den IUCN siene Rode List unner „Gor keen Sorgen“.
Bootaanten

**Bootaanten**  (*Tachyeres*) sünd en Geslecht vun Vagels ut de Familie vun de Aantenvagels. Hüdigendags weert se meist to de Halfgöse torekent. To dat Geslecht tellt veer Aarden to.

## Aarden
**[[Tachyeres brachypterus]]* (Falkland-Bootaante)
**[[Tachyeres leucocephalus]]* (Wittkopp-Bootaante)
**[[Tachyeres patachonicus]]* (Langflunken-Bootaante)
**[[Tachyeres pteneres]]* (Magellan-Bootaante)

## Belege
Tribus

**Tribus** betekent

* Tribus, en Wahlbezirk in dat Röömsche Riek,
* Tribus, in de Biologie en Grupp von de klassische Systematik.

**Tribus** is de Familiennaam von

* Andrea Christine Tribus (* 1990), italieenschen Snowboarder,
* Arnold Tribus (* 1952), italieenschen Journalist un Politiker ut Süüdtirol,
* Karl Tribus (* 1914), italieensch-düütsch SS-Maat un Kriegsverbreker,
* Max Tribus (1900–1983), öösterriekschen Speelbaas un Dramatiker,
* Myron Tribus (* 1921), US-amerikaanschen Wetenschopper.
Makensbrook

**Makensbrook** () is en Dörp in de Gemeen Hullnst (Samtgemeen Hullnst) in’n Landkreis Horborg, Neddersassen. De Oort besteiht ut dree Delen: dat egentliche Dörp, de Siedlung Makensbrook in’n Oosten un de Hüüs an’n Beek in’n Süden.

## Geografie

500 Meter in’n Noorden von Makensbrook flütt de Pardelbeek langs un in’n Süden de Beek. De Beken doot in’n Oosten all beid in de Eest münnen. In’n Westen liggt dat Naturschuulrebeed Springmoor bi Hullnst.

De Naveröörd sünd Hullnst un Dierstörp in’n Noordoosten, Dreest un Boitschen in’n Süüdoosten, Duhrn mit Hääg in’n Süden, Evsdörp un Avens in’n Süüdwesten, Hollinde in’n Westen un Holv un Resbossel in’n Noordwesten.

## Historie

In’n Tweten Weltkrieg sünd ölven Soldaten ut Makensbrook fullen oder vermisst.

To de olen Hööv in Makensbrook höört de Wilkenshoff, de siet 2001 en Biohoff is. Tohoop mit Eckart Brandt sien Vereen *Boomgarden* sünd in Makensbrook en Allee mit Beerbööm un en Appelgoorn mit ole Beer- un Appelsoorten anleggt worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn.

De Oort is siet de Midd von dat 19. Johrhunnert Deel von de Gemeen Hullnst.

### Inwahnertall

### Religion

Makensbrook is evangeelsch-luthersch präägt un höört to dat Kaspel von de Andreas-Kark in Hullnst.

För de Kathoolschen is de St.-Petrus-Kark in Bookholt tostännig.

## Kultur

En Denkmaal för de Fullenen ut de twee Weltkrieg’ steiht in Hullnst.

## Weertschop un Infrastruktur

### Verkehr

Von Makensbrook geiht de Kreisstraat 43 na Noordoosten na Hullnst an de Landsstraat 141 ran geiht. De L&nbsp;141 löppt in’n Noorden na Mesborg un Buxthu un in’n Süden över Duhrn na Töst.

De nächste Autobahn is de Autobahn 1. De Opfohrt 45 Hullnst liggt so twee Kilometer in’n Noordoosten von Makensbrook an de L&nbsp;141.

De nächste Bahnhoff is so bi ölven Kilometer wied weg in’n Süden de Bahnhoff Töst an de Bahnlien Hamborg–Bremen.

### Scholen

De Grundschölers ut Makensbrook gaht na de Grundschool Hullnst.

## Footnoten
Hinkenbossel

**Hinkenbossel** () is en Oort in de Gemeen Will (Samtgemeen Töst) in’n Landkreis Horborg, Neddersassen.

## Geografie

Knapp en Kilometer in’n Oosten von dat Dörp flütt de Eest langs.

De Naveröörd sünd Langeloh un Neddernhoff in’n Noorden, Hökel un Wörm in’n Oosten, Will in’n Süüdoosten, Kamp mit Kamperlien in’n Süden, Otter in’n Süüdwesten, Schillingsbossel un Knick in’n Westen un Töst un Glüsen in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn.

Bet in de Midd von dat 19. Johrhunnert hett de Oort to de Gemeen Glüsen höört, is denn aver in de Gemeen Kamp wesselt. De Oort is an’n 1. Juli 1972 as Deel von de Gemeen Kamp mit de Gemeenreform in Neddersassen an de Gemeen Will kamen.

### Inwahnertall

### Religion

Hinkenbossel is evangeelsch-luthersch präägt un höört to dat Kaspel von de Nikodemus-Kark in Handörp. Disse Kark is 1957 bet 1959 boot worrn. Vörher hett de Oort to dat Kaspel von de Johannes-de-Döper-Kark in Töst höört.

För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Weertschop un Infrastruktur

### Verkehr

Von Hinkenbossel loopt Straten na Noorden över Langeloh an de Bundsstraat 3 un de Kreisstraat 57 un in’n Süden bi Kamp an de Landsstraat 141. De L&nbsp;141 löppt denn an de B&nbsp;3 ran. De B&nbsp;3 wedder löppt in’n Süden op Sneern un Soltau to un in’n Noorden an’n Triller Barg bi Bookholt an de B&nbsp;75 un wieder an de B&nbsp;73 bi Buxthu. K&nbsp;57 un L&nbsp;141 gaht in’n Westen na Töst. Von dor löppt de B&nbsp;75 in’n Süüdwesten na Lauenbrüch, Scheeßl un Rodenborg.

De nächste Autobahn is de Autobahn 1. De Opfohrt 44 Raad liggt so 13 Kilometer in’n Noorden von Hinkenbossel.

De nächste Bahnhoff is so bi söss Kilometer wied weg in’n Oosten de Bahnhoff Töst an de Bahnlien Hamborg–Bremen.

### Scholen

De Kinner ut Hinkenbossel gaht na de Grundschool Handörp op School. Na de Grundschool gaht de Kinner normalerwies in Töst na School, op de Hauptschool Töst, de Realschool Töst oder dat Gymnasium Töst.

## Footnoten
Magellan-Bootaante

De **Magellan-Bootaante** oder **Grote Bootaante** (*Tachyeres pteneres*) is en Vagel ut Süüdamerika. He höört to dat Geslecht vun de Bootaanten (*Tachyeres*) un weert na de Systematik vun de Vagels to de Halfgöse torekent. Se leevt in Füerland un könnt meist nich flegen. Annahmen warrt, datt dat hüdigendags noch 10.000 bit 100.000 vun düsse Deerter gifft. Man vunwegen dat grote Rebeet an de Küsten vun dat süüdliche Süüdamerika, wo de Vagel leven deit, is nich antonehmen, datt sien Bestand in Gefohr is.

## Kennteken
Magellan-Bootaanten sünd bannig groot. Ehr Snavel is butt, de Been sünd stebig un de Steertfeddern sünd en beten na boven hen bagen. De Heken weegt bi 6 Kilogramm, de Seken sünd mit 4,1 Kilogramm düütlich minner swaar. . De Snavel is orange, towielen  up dunkern Grund. De Kopp is gries, enkelte Vagels hefft en witten Striepen over de Ogen hen. Bi’t Ankieken in de Natuur sünd se meist nich ut’neen to hollen vun de Falkland-Bootaanten, bloß man dat ehre Flunken bit na’n Steert henlangt.

Dor mol vun af, datt de Seken grötter sünd, verscheelt sik Waart un Aante nich sunnerlich. Vunwegen, datt se nich flegen deit, blifft se an de Waterkant dor, wo dat noog to freten gifft. Wie se sik vermehren doot, dor is nich veel over bekannt. Dat warrt dorvun utgahn, datt de Poore up Duer tosamen blievt un datt se nich ut ehr Revier wegtrecken deit. De Brödeltied duert, as bi all Bootaanten, bi 30 Dage lang. Se leegt twuschen veer un seven Eier vun lehmbrune Farv. Utwussen sünd de Vagels, wenn se dree Johre oold sünd.

## Belege, Literatur un Weblenken
### Belege


### Literatur
* Hartmut Kolbe: *Die Entenvögel der Welt.* Ulmer Verlag 1999, ISBN 3-8001-7442-1

### Weblenken

* Bild
Matti Pellonpää

**Matti Pellonpää** (* 28. März 1951 in Helsinki; † 13. Juli 1995 in Vaasa) weer en finnischen Schauspeler.

## Leven un Wark
Pellonpää füng sien Loopbahn 1962 as Mitspeler bi’t Höörspeel an bi de staatlichen finnischen Rundfunkanstalt YLE. Siet Anfang vun de 1970er Johren hett he as Schauspeler an verschedene Amateurtheaters speelt. Wiel disse Tiet möök he en Utbilln an de Finnischen Theater-Akademie, de he 1977 afslaten hett.

In de 1980er Johren is he vör allen dör Filmen vun de Bröder Aki un Mika Kaurismäki ok internatschonal bekannt worrn, in de he tomeist sellschoppliche Butensieters speelt hett.

Pellonpää is an’n 13. Juli 1995 an en Hartinfarkt doodbleven.

## Filmografie (Utwahl)

## Utteken
Pellonpää is in sien Loopbahn tweemol mit Fimpriesen uttekent worrn. Wunnen hett he
* 1991: den *[[Jussi Award]]* in de Kategorie *Best Dorsteller* för *Räpsy ja Dolly eli Pariisi odottaa*
* 1992: den *[[Europääsch Filmpries|Europääschen Filmpries]]* in de Kategorie *Best Dorsteller* för *La vie de bohème*

## Weblenken

* Faktensiet över Matti Pellonpää mit Foto (engelsch)
Neddernhoff

**Neddernhoff** () is en Oort in de Gemeen Töst (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Glüsen mit bi.

## Geografie

Neddernhoff liggt an de Eest, in de en Stück in’n Süden de Langeloher Beek münnt.

De Naveröörd sünd Kakenstörp in’n Noorden, Trill, Sprötz un Lohbargen in’n Noordoosten, Holm-Seppens in’n Oosten, Hökel un Wörm in’n Süüdoosten, Langeloh un Hinkenbossel in’n Süden, Knick in’n Süüdwesten un Glüsen un Töst in’n Westen.

Dat Rebeed in’n Noordoosten an’n Smookbeek, wat twüschen Neddernhoff un Lohbargen liggt, höört as Exklaav to de Gemeen Bookholt.

## Historie

Fröher weer Neddernhoff blots en enkelten Hoff. Eerst in dat 19. Johrhunnert sünd dor denn mehr Hööv un Hüüs anleggt worrn. Nadem de Oort von en enkelten Hoff to en lütt Dörp wussen is, is de Oort deelwies ok *Nedderndörp* nöömt worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn.

De Oort is an’n 1. Juli 1972 as Deel von de Gemeen Glüsen mit de Gemeenreform in Neddersassen an de Gemeen Töst kamen.

### Inwahnertall

### Religion

Neddernhoff is evangeelsch-luthersch präägt un höört to dat Kaspel von de Johannes-de-Döper-Kark in Töst.

För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Weertschop un Infrastruktur

### Verkehr

Dör Neddernhoff löppt de Kreisstraat 57, de in’n Westen na Töst an de Bundsstraat 75 geiht un in’n Oosten an de Bundsstraat 3. De B&nbsp;3 löppt in’n Süden op Snevern un Soltau to un in’n Noorden bi Triller Barg an de B&nbsp;75. De B&nbsp;75 löppt von Töst ut in’n Süüdwesten na Lauenbrüch, Scheeßl un Rodenborg un in’n Noordoosten na Bookholt to. Ans gifft dat noch en lüttje Straat von Neddernhoff na Langeloh un Hinkenbossel in’n Süden.

De nächste Autobahn is de Autobahn 1. De Opfohrt 44 Raad liggt so teihn Kilometer in’n Noorden von Neddernhoff.

De nächste Bahnhoff is so bi veer Kilometer wied weg in’n Noordoosten de Bahnhoff Sprötz an de Bahnlien Hamborg–Bremen.

### Scholen

De Kinner ut Neddernhoff gaht na de Grundschool Glüsen op School. Na de Grundschool gaht de Kinner normalerwies in Töst na School, op de Hauptschool Töst, de Realschool Töst oder dat Gymnasium Töst.

## Footnoten
Dominique Deruddere

**Dominique Deruddere** (* 15. Juni 1957 in Turnhout, Flandern, Belgien) is en belgischen Schauspeler, Schriever, Filmproduzent un Filmspeelbaas.

## Leven un Wark
Dominique Deruddere füng al fröh an, sik för de Filmkunst to intresseren. Vun sien ölleren Broder leh he sik sien eerste Filmkamera. Sien eersten Film hett he mit veerteihn Johren in’t Super 8-Smallfilm-Format dreiht un keem 1975 rut. Dorna hett he en poor Kortfilmen maakt as den 16-mm-Film *Bedankt Ma* oder den 35-mm-Film *Wodka Orange*, de vör, wiel oder na sien Tiet an de Filmhoochschool entstahn sünd. In’n Snsluss hett he mit sien Jöögdfründ Marc Dridden zusammen tosamenarbeit un mit em tohopen dat Dreihbook för *Brussels by Night* schreven. In *Istanbul* speel he 1985 ok en bedüdene Rull.

1986 wull de junge Speelbaas en Vertellsel vun Charles Bukowski verfilmen, de toeerst as 30-Minuuten-Kortfilm andacht weer, aver mit Hülp vun sien Produzent to den 90-Minuuten-Speelfilm *Crazy Love* worrn is. Ünner den Alternativtitel *Love is a Dog from Hell* is de weltwiet verdreven worrn. De Film weer mehrfack uttekent. Sünners hett de Film ok de Acht vun Francis Ford Coppola op sik lenkt, de Deruddere bi’t Ümsetten vun sien nächsten Film holpen hett. De Filmfaten vun John Fante sien Debütroman *Wait Until Spring, Bandini* vun 1983 is in de USA dreiht worrn un weer ok weltwiet anbaden. Veel Spood harr 2000 ok sien Film *Iedereen beroemd!* de för den Oscar nomineert weer.

## Filmografie (Utwahl)

## Utteken
Deruddere weer för sien Filmwark bit hüüt (Oktober 2015) veerteihn mol för Filmpriesen vörslahn, vun de he acht Priesen wunnen hett. Dorünner weern:
* 1987: de *[[Joseph-Plateau-Filmprijs]]* in de Kategorie *Best belgische Speelbaas* för *Crazy Love*
* 1987: de *[[Prize San Sebastián]]* in de Kategorie *Best Speelbaas* för *Crazy Love*
* 1990: de *[[Joseph-Plateau-Filmprijs]]* in de Kategorie *Best beglische Speelbaas* för *Wait Until Spring, Bandini*
* 2001: de *Tokiekerpries* vun’t *[[Ljubljana International Film Festival]]* för *Iedereen beroemd!*
* 2001: de *Tokiekerpries* vun’t *[[Rouen Nordic Film Festival]]* för *Iedereen beroemd!*
* 2001: de *[[Sülvern Delfin]]* in de Kategorie *Best Dreihbook* för *Iedereen beroemd!*

## Weblenken